เสนอให้ย้าย “ป้ายหยุดรถประจำทาง”  ถ.ลาดพร้าว ฝั่งขาออก บริเวณ “ปาก ซ.ลาดพร้าว 9 หน้าร้านยาแสนดี” ซึ่งปัจจุบันพื้นที่ป้ายหยุดรถประจำทาง ตั้งอยู่บริเวณหน้าอาคารพาณิชย์ ไม่มีศาลาที่พัก ต้องยืนรอ ไม่มีที่นั่ง ไม่มีที่ให้หลบแดด - หลบฝน และในเวลากลางคืนจะมืดมาก เปลี่ยว อันตราย อาจก่อให้เกิดเหตุอาญชากรรม ลักทรัพย์ได้
ดังนั้น จึงขอเสนอให้ย้าย “ป้ายหยุดรถประจำทาง” มาติดตั้งในจุดใหม่บริเวณ “หน้าห้างบิ๊กซี เอ็กซ์ตร้า ลาดพร้าว 2” ระหว่าง ซ.ลาดพร้าว 7 และ 9 ซึ่งพื้นที่ใหม่ บาทวิถีกว้าง และมีความยาวด้านหน้าบาทวิถีติดกับถนนมากเพียงพอ โดยไม่มีสิ่งกีดขวางใดๆที่จะเป็นอุปสรรคต่อการขึ้น-ลงรถประจำทาง และเสนอให้มีการ “สร้างศาลาที่พักผู้โดยสาร” เพื่อการอำนวยความสะดวก ปลอดภัย แก่ผู้รอรถโดยสารประจำทาง ให้มีที่นั่งพักคอย มีหลังคาที่สามารถหลบแดด - หลบฝน ได้ และในเวลากลางคืน มีแสงสว่างที่เพียงพอ เพื่อความปลอดภัยมากขึ้นกว่าจุดเดิม เพราะจุดนี้ มีประชาชน และพนักงานของห้างจำนวนมาก ต้องอาศัยยืนรอ ขึ้น-ลง รถประจำทางในเวลากลางคืน และเช้ามืด